Απόφαση της Μεικτής Επιτροπής του ΕΟΧ

αριθ. 101/2001

της 28ης Σεπτεμβρίου 2001

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα Ι της συμφωνίας τροποποιήθηκε από την απόφαση αριθ. 54/2001 της Μεικτής Επιτροπής του ΕΟΧ της 18ης Μαΐου 2001(1).

(2) Εφαρμόζονται νέες διαδικασίες στους συνοριακούς σταθμούς επιθεώρησης και στις πράξεις που αφορούν εισαγωγές από τρίτες χώρες σύμφωνα με το εισαγωγικό μέρος του κεφαλαίου Ι του παραρτήματος Ι της συμφωνίας.

(3) Οι νέες αυτές διαδικασίες συνεπάγονται την κατάρτιση νέου καταλόγου συνοριακών σταθμών επιθεώρησης στην Ισλανδία και τη Νορβηγία στο σημείο 39 στο μέρος 1.2 του κεφαλαίου Ι του παραρτήματος Ι της συμφωνίας.

(4) Η παρούσα απόφαση δεν εφαρμόζεται στο Λιχτενστάιν,

ΑΠΟΦΑΣΙΖΕΙ:

Άρθρο 1

Η παράγραφος 3 του εισαγωγικού μέρους του κεφαλαίου Ι του παραρτήματος Ι της συμφωνίας τροποποιείται ως εξής:

1. Οι παράγραφοι γ) και δ) διαγράφονται.

2. Η παράγραφος ε) γίνεται παράγραφος γ).

3. Στη νέα παράγραφο γ) τα στοιχεία "α), β), γ) και δ)" αντικαθίστανται από τα "α) και β)".

Άρθρο 2

Το κείμενο της παραγράφου 4Β στο εισαγωγικό μέρος του κεφαλαίου Ι παραρτήματος Ι της συμφωνίας τροποποιείται ως εξής: "Επιθεώρηση των συνοριακών σταθμών επιθεώρησης

1. Επιθεωρήσεις των συνοριακών σταθμών επιθεώρησης διενεργούνται σε στενή συνεργασία μεταξύ της Ευρωπαϊκής Επιτροπής και της Εποπτεύουσας Αρχής της ΕΖΕΣ.

2. Η Εποπτεύουσα Αρχή της ΕΖΕΣ έχει δικαίωμα να συμμετέχει σε επισκέψεις επιθεώρησης των υπηρεσιών της Επιτροπής στα κράτη μέλη της ΕΚ όσον αφορά τις αποφάσεις στις οποίες γίνεται μνεία στην παράγραφο 5 στοιχείο β), πρώτο περίπτωση.

3. Η Επιτροπή της ΕΚ και η Εποπτεύουσα Αρχή της ΕΖΕΣ διοργανώνουν κοινές επισκέψεις επιθεώρησης για τον καθορισμό κοινής σύστασης για τους σκοπούς των αποφάσεων στις οποίες γίνεται μνεία στην παράγραφο 5 στοιχείο β), δεύτερη περίπτωση. Οποιοδήποτε θέμα προκύψει στη συνάντηση αυτή μπορεί να παραπεμφθεί στη Μεικτή Επιτροπή του ΕΟΧ."

Άρθρο 3

Η ακόλουθη παράγραφος παρεμβάλλεται μετά την παράγραφο 4 του εισαγωγικού μέρους του κεφαλαίου Ι του παραρτήματος Ι της συμφωνίας: "5. Κατάλογος των συνοριακών σταθμών επιθεώρησης

α) Ο κατάλογος των συνοριακών σταθμών επιθεώρησης περιλαμβάνεται στο σημείο 39 στο μέρος 1.2 του κεφαλαίου Ι του παραρτήματος Ι.

β) Όσον αφορά τις τροποποιήσεις του καταλόγου αυτού:

- τα κράτη ΕΖΕΣ εφαρμόζουν τις αποφάσεις της Κοινότητας που καθορίζουν τον κατάλογο των συνοριακών σταθμών επιθεώρησης για τα κράτη μέλη της ΕΚ·

- τα κράτη μέλη της ΕΚ εφαρμόζουν τις αποφάσεις της Εποπτεύουσας Αρχής της ΕΖΕΣ που καθορίζουν τον κατάλογο των συνοριακών σταθμών επιθεώρησης για τα κράτη της ΕΖΕΣ. Στις περιπτώσεις προσθηκών στον κατάλογο αυτό, εφαρμόζεται το τρίτο εδάφιο της παραγράφου 4Β.

γ) Σε περίπτωση δυσχερειών κατά την εφαρμογή της διαδικασίας που καθορίζεται στο β), η υπόθεση παραπεμπεται στη Μεικτή Επιτροπή του ΕΟΧ."

Άρθρο 4

Η παράγραφος 5 του εισαγωγικού μέρους του κεφαλαίου Ι του παραρτήματος Ι της συμφωνίας γίνεται παράγραφος 6.

Άρθρο 5

Η παράγραφος 6 στο εισαγωγικό μέρος του κεφαλαίου Ι του παραρτήματος Ι της συμφωνίας αντικαθίσταται από το ακόλουθο κείμενο: "7. Εισαγωγές από τρίτες χώρες - Κείμενα αιτήσεων και κατάλογοι των επιχειρήσεων

α) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν μέτρα που αντιστοιχούν στα μέτρα που λαμβάνουν τα τελευταία με βάση κατάλληλες κοινοτικές πράξεις όσον αφορά τα κείμενα των αιτήσεων και τους καταλόγους των επιχειρήσεων που αφορούν τις εισαγωγές από τρίτες χώρες.

β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ παραπέμπει αμέσως το θέμα στη Μεικτή Επιτροπή του ΕΟΧ.

γ) Η παρούσα παράγραφος εφαρμόζεται στην Ισλανδία για το θέματα που καλύπτονται από τις πράξεις στις οποίες γίνεται μνεία στην παράγραφο 2.

δ) Η Μεικτή Επιτροπή του ΕΟΧ μπορεί να θέτει υπό σημείωση της κοινοτικές αποφάσεις.

ε) Η υποχρέωση που καθορίζεται στο στοιχείο α) εφαρμόζεται σε όλες τις ισχύουσες κατάλληλες πράξεις, ανά πάσα στιγμή, ανεξάρτητα από την ημερομηνία εφαρμογής τους."

Άρθρο 6

Η ακόλουθη παράγραφος παρεμβάλλεται μετά τη νέα παράγραφο 7 του εισαγωγικού μέρους του κεφαλαίου Ι του παραρτήματος Ι της συμφωνίας: "8. Εισαγωγές από τρίτες χώρες - Διασφάλιση και προστατευτικά μέτρα

α) Τα κράτη μέλη της ΕΖΕΣ ταυτόχρονα με τα κράτη μέλη της ΕΚ λαμβάνουν μέτρα που αντιστοιχούν στα μέτρα που λαμβάνουν τα τελευταία με βάση κατάλληλες κοινοτικές πράξεις όσον αφορά τη διασφάλιση και τα προστατευτικά μέτρα σχετικά με τις εισαγωγές από τρίτες χώρες.

β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ αναφέρει αμέσως το θέμα στη Μεικτή Επιτροπή του ΕΟΧ.

γ) Η εφαρμογή της παρούσας παραγράφου δεν θίγει τη δυνατότητα ενός κράτους της ΕΖΕΣ να λαμβάνει μονομερή προστατευτικά μέτρα εν αναμονή της υιοθέτησης των αποφάσεων στις οποίες γίνεται μνεία στο στοιχείο α).

δ) Η παρούσα παράγραφος εφαρμόζεται στην Ισλανδία για τα θέματα που καλύπτονται από τις πράξεις στις οποίες γίνεται μνεία στην παράγραφο 2.

ε) Η Μεικτή Επιτροπή του ΕΟΧ μπορεί θέτει υπό σημείωση τις κοινοτικές αποφάσεις."

Άρθρο 7

Οι παρούσες παράγραφοι 7, 8, 9 και 10 στο εισαγωγικό μέρος του κεφαλαίου Ι του παραρτήματος Ι της συμφωνίας γίνονται παράγραφοι 9, 10, 11 και 12, αντίστοιχα.

Άρθρο 8

Στο σημείο 4 (οδηγία 97/78/ΕΚ του Συμβουλίου) του μέρους 1.1 του κεφαλαίου Ι του παραρτήματος Ι της συμφωνίας, οι λέξεις "παράγραφος 3 του εισαγωγικού μέρους" στο στοιχείο α) αντικαθίσταται από τις λέξεις "παράγραφος 8 του εισαγωγικού μέρους".

Άρθρο 9

Στο σημείο 5 (οδηγία 91/496/ΕΚ του Συμβουλίου) του μέρους 1.1 στο κεφάλαιο Ι του παραρτήματος Ι της συμφωνίας, οι λέξεις "παράγραφος 3 του εισαγωγικού μέρους" στο κείμενο προσαρμογής αντικαθίσταται από τις λέξεις "παράγραφος 8 του εισαγωγικού μέρους".

Άρθρο 10

Το κείμενο προσαρμογής του σημείου 39 (απόφαση 97/778/ΕΚ της Επιτροπής) του μέρους 1.2 του κεφαλαίου Ι του παραρτήματος Ι της συμφωνίας, αντικαθίσταται από το παράρτημα της παρούσας απόφασης.

Άρθρο 11

Τα μέρη 8.2 και 8.3 στο κεφάλαιο Ι του παραρτήματος Ι της συμφωνίας διαγράφονται.

Άρθρο 12

Η παρούσα απόφαση αρχίζει να ισχύει την 29η Σεπτεμβρίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(2).

Άρθρο 13

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 28 Σεπτεμβρίου 2001.

Για τη Μεικτή Επιτροπή του ΕΟΧ

Ο Πρόεδρος

E. Bull

(1) ΕΕ L 165 της 21.6.2001, σ. 58.

(2) Δεν έχουν αναφερθεί συνταγματικές απαιτήσεις.

ΠΑΡΑΡΤΗΜΑ

ΤΗΣ ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 101/2001

Στο παράρτημα προστίθενται τα εξής: "Κατάλογος των συνοριακών σταθμών επιθεώρησης

1= Ονομασία

2= Κωδικός Animo

3= Τύπος

A= Αερολιμένας

F= Σιδηρόδρομος

P= Λιμένας

R= Οδός

4= Προϊόντα

HC= Όλα τα προϊόντα για ανθρώπινη κατανάλωση

NHC= Άλλα προϊόντα

-NT= Ουδεμία απαίτηση όσον αφορά τη θερμοκρασία

-T= Προϊόντα κατεψυγμένα/με απλή ψύξη

5= Ζώντα ζώα (βλέπε απόφαση 94/957/ΕΚ της Επιτροπής της 28ης Δεκεμβρίου 1994)

U= Οπληφόρα: βοοειδή, χοιροειδή, προβατοειδή, αιγοειδή, άγρια και κατοικίδια μονώνυχα

E= Εγγεγραμμένα ιπποειδή όπως ορίζονται στην οδηγία 90/426/ΕΟΚ του Συμβουλίου

O= Άλλα ζώα

4-5= Ειδικές παρατηρήσεις

(1)= Έλεγχος σύμφωνα με τις απαιτήσεις της απόφασης 93/352/ΕΟΚ της Επιτροπής κατ' εφαρμογή του άρθρου 18 παράγραφος 4 της οδηγίας 90/675/ΕΟΚ του Συμβουλίου

(2)= Μόνο συσκευασμένα προϊόντα

(3)= Μόνο προϊόντα αλιείας

(4)= Μόνο ζωικές πρωτεΐνες

(5)= Μόνο δέρματα

(6)= Μόνο άχυρο και σανός

(7)= Προϊόντα αλιείας μόνο από την Ισλανδία και τη Νορβηγία

(8)= Μόνο σπέρμα και έμβρυα

(9)= Μόνο μαλλί

(10)= Ισλανδικά πόνυ (μόνο από τον Απρίλιο έως τον Οκτώβριο)

(11)= Μόνο χοιροειδή από την Κύπρο

(12)= Μόνο από τη Μάλτα

(13)= Μόνο ιπποειδή

(14)= Μόνο τροπικά ψάρια

(15)= Μόνο γάτες, σκύλοι, τρωκτικά, λαγόμορφα, ζωντανά ψάρια, ερπετά και πτηνά εκτός στρουθιονίδες

(16)= Μόνο ζώα για ζωολογικούς κήπους

(17)= Μόνο ζωοτροφές χύδην

(18)= Μόνο από την Ουγγαρία

(19)= Προϊόντα υδατοκαλλιέργειας

(20)= Ιχθυάλευρα μόνο

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>"